Након пада Српске деспотовине музички живот у Србији замире. Тек после другог устанка, за време прве владе Милоша Обреновића може да се говори о активном музичком животу у Србији. По угледу на европске дворове, кнез Милош, који је иначе волео музику и “имао танано чувство” за њу, предузима прве кораке на овом пољу и оснива “Књажеско-србску банду”. Била је то прва војна музика у Србији.